
LIDER DI OPOSICION, MR. MIKE EMAN: 
EVELYN WEVER 
CROES TA 
SORDO Y CIEGO 
PA DOLOR DI 
PUEBLO! 

PROME MINISTER 
GOBERNANDO SIN 
CONSENSHI Y SIN 
COMPASION PA PUEBLO 


TOP ATRACCIONNAN 
TURISTICO NA NIVEL MUNDIAL 


ABC TOURS SELECCIONA 
UN BIAHA MAS 
DOOR DI TRAVELER’S 
CHOICE AWARD 2023 

“E 
saki ta un gobierno sin curason, celebro y alma, locu- 
al ta traduci su mes penosamente pa nos pueblo den 
un gobernacion sin sentimento, sin conocemento y sin con- 
senshi” asina e lider di oposicion mr. Mike Eman a cualifica e 
Gabinete di Evelyn Wever Croes e siman aki. 


Den bista di tur e acontecimentonan penoso, turbulento y 
tragico den nos Pais, cu ta wordo relata directamente na 
e ambiente di dolor, desesperacion y depresion nacional, 
cu Evelyn Wever Croes a crea den nos Pais, cu un maneho 
devastador pa e hogarnan na Aruba, e lider di fraccion di 
AVP, mr. Mike Eman a expresa su mes cu hopi preocupacion, 
sentimento y substancia. 


Cu cifranan cu ta confirma e crisis den hogarnan na Aruba, 
Eman ta mustra riba e desaroyo penoso den nos comunidad. 


SIN CAPACIDAD 
“Evelyn Wever Croes y su coleganan no ta cana den pueblo 
pa sinti y scucha e dolor, anto lo bo a spera cu alomenos 
cu nan lo por a lesa e rapportnan di institutonan manera 
Centrale Bank van Aruba (CBA) y di Centraal Bureau 
Staistieken (CBS) voor Aruba”, Eman ta declara. Cu “dos 
placa di sinti” lo nan a compronde for di e rapportnan aki cu 
nan maneho ta creando placa pa caha di gobierno, pero ta 
creando pobresa den pueblo. Gabinete Wever Croes cu un 
entrada miyonario extra, pero cu pueblo no ta mira ningun 
caminda. 


Mr. Mike Eman ta cita con Banco Central den su rapport 
“State of the Economy, First Quarter of 2023” ta mustra 
riba mas di 88 miyon extra na entrada den promer kwartaal 
di anja 2023 cu practicamente ta wordo absorba dor di un 
BURACO MISTERIOSO. 


E extra “government revenue” chica for di pueblo, na 
medida, ta wordo mitiga atrobe, segun CBA, dor di “higher 
government expenditure”. Unda e miyones nan aki ta bay 
ningun hende sa, pasobra e supuesto debe no ta baha y 
pueblo no ta mira nada bek pa su amargura y sufrimento na 
man di medidanan di Evelyn Wever Croes. Eman ta cita CBA: 
“During the first quarter of 2023, the GoA recorded a finan- 
cial surplus of Afl. 16.9 million. A year before, the GoA ran a 


deficit of Afl. 52.0 million. This turnaround was completely 
driven by a jump of Afl. 88.0 million in revenues, which was 
partly mitigated by higher government expenditures. The 
latter rose by Afl. 20.2 million (Q1 2023 vs. Q1 2022). 


SIN CURASON 
Cu Evelyn Wever Croes y su coleganan no tin curason ta 
keda prueba pa e realidad doloroso di aumento di costo di 
bida cu ta directamente e consecuencia di nan maneho. 
E cifranan di CBS pa locual ta trata inflacion ta mustra con 
costo bida ta wordo aumenta pa e decisionnan cu Evelyn 
Wever Croes y su coleganan a tuma. No unicamente e cifra 
astronomico di aumento general di prijs cu 6% atrobe, pero 
si mira con e componente di cuminda, electricidad y awa a 
subi, cu ta pisa mas pisa ainda den e presupuesto di esnan 
di menos recurso, anto ta bira cla con e decisionnan directo 
di Evelyn Wever Croes y su gobierno ta causa di tur e sufri- 
mento den pueblo. 


CBS ta mustra cu cuminda a subi cu 11.2%, electricidad 
cu 19.4% y awa cu 21.1%. “Si bo conoce e presupuesto di 
un famia di menos recurso lo bo mester ta un persona “sin 
curason” pa no sinti cu e componente “cuminda, electricidad 
y awa” ta esunnan cu mas ta pisa y ta causando e pobresa 
grandi na Aruba”. Y esakinan ta hustamente e componente 
basico cu maneho directo di Evelyn Wever Croes a causa. 


Lider di Oposicion, mr. Mike Eman: 


Evelyn Wever Croes ta sordo 
y ciego pa dolor di pueblo! 

T 
a bisto cu e politico y ex Minister Otmar Oduber, no ta 
sinta warda riba kico Ministerio Publico ta bay dicidi y  
regreso di su persona den e circulo politico dentro di algun 
dia lo bira oficial. 
AWEMainta por a compronde e fin di siman aki cu ya caba e 
acta notarial pa lanta un partido politico nobo, ta cla caba y 
ta cuestion di oficialisa esaki pa di e forma aki PAIS riba un 
organisacion politico oficial. 


Segun informacion ricibi di actividadnan politico rond di e 
isla den fin di siman, a ser mustra cu e partido PAIS ya caba 
a crea y formalisa su sistema di comunicado digitalmente 
cu campañadonan pa medio di un asina yama “chat group” 
caminda tur desaroyo di e organisacion politico nobo aki, lo 
wordo anuncia y lo ricibi tur aporte di siguidonan. 


Despues di apenas dos siman cu e ex Minister a anuncia 
den un conferencia di prensa cu e lo drenta arena politico 
un biaha mas, Otmar  hunto cu su colaboradonan a sigui 
cu e proceso di cuminsa e caminda di entrada y futuro di e 
partido nobo cu lo carga e nomber di PAIS manera ya a ser 
menciona caba. 


A sigui dianan largo di reunion cu tanto gremio politico 
como gremio comercial, ya cu den seno di comercio tambe 
tin hendenan cu kier mira un cambio di loke tin na e momen- 
tonan aki y sin lana speculacion, tin indicacion cu lo tin varios 
persona di e sector comercial cu ta dispuesto pa drenta e 
arena politico y percura pa u rumbo nobo, un rumbo dife- 
rente na loke tin e ultimo cinco añanan. 


Anteriormente lo tabatin indicacion cu Otmar Oduber a hiba 
deliberacionnan tambe cu partido MEP pero te na ora cu e 
investigacion di Flamingo no keda cera y conclui, ta dificil 
mira e lider Evelyn Wever Croes, pone un candidato kende 
ta bou di investigacion riba su lista. 
Kisas si Ministerio Publico seponeer e acusacionnan contra 
di e ex Minister, e ora tin cu mira si den seno di e partido, 
sostenedonan lo acepta y bay di acuerdo pa Oduber subi 
lista di e partido geel pero e posibilidad ta na un minimo. 


Informacion extra oficial tabata mustra den fin di siman cu 
ya Otmar lo a forma un lista di 15 candidato pa proximo elec- 
cion y cu dentro di un pa dos siman, e partido lo cuminsa 
drenta pueblo pa presenta su plan y vision pa gobernacion 


di e pais. 


Otmar na eleccion di 2013 na momento cu AVP a gana elec- 
cion cu mayoria pa goberna su so, Otmar a ricibi un total 
impresionante di 4008 voto persona riba lista berde y e 
sosten aki a inspira Otmar pa bandona e partido berde y 
habri caminda pa su partido nobo, POR converti su mes den 
un poder politico riba su mes. 


Sinembargo su salida for di partido AVP no a bira loke Otmar 
a spera y den eleccion di 2017, despues di a anticipa cu e lo 
supera e barera di 5 mil voto personal,  e  politica a wordo 
sorprendi ora cu el a cay te na 1808 voto personal pero su 
partido POR a logra dos asiento cu a brinde oportunidad di 
forma un coalicion cu partido MEP y RED loke a bira conoci 
como gabinete Wever Croes I. 
Na 2019 Otmar a sorprende mundo politico anunciando su 
retiro como Minister pero tambe como politico  pero awor 
e ta dilanti di su decision pa regresa den arena politico y 
caminda el a cuminsa move su hendenan caba manera ta 
custumber cu e sa haci. 
Den proximo dianan Otmar lo anuncia oficialmente partido 
PAIS como e organisacion nobo cu e lo lidera den proximo 
añanan, anticipando for di e punto di bista, cu e lo recupera 
su sostenedonan bek y cu e lo presenta su vision pa solu- 
cion pa pueblo den proximo simannan. 


Acta notarial ta cla pa partido 
politico PAIS bira oficial 

SUNDAY BRUNCH 


A 
trobe unda e consenshi di un gobierno ta keda cu ta tuma medida 
severo y formalmente ta laga e fraccion di AVP sa den documentonan 
di Parlamento “cu nan no a haci onderzoek di e consecuencia di nan me- 
didanan”. 
Anto no por yega na ningun otro conclusion, segun e lider di oposicion, 
mr. Mike Eman cu Evelyn Wever Croes y su coleganan no tin consenshi 
tampoco. 


“No unicamente nan no ta haci onderzoek delanta di e consecuencianan 
di nan medidanan, pero tampoco nan tin un consenshi cu ta bisa nan laga 
nos alomenos lesa e rapportnan di institutonan manera CBA y CBS cu por 
bisa nos kico ta pasando den pueblo, ya cu nan mes ta sordo y ciego pa e 
dolor di pueblo”, Eman ta accentua. 


“Nos ta mire tur dia den pueblo y si Evelyn Wever Croes no kier scuche di mi 
laga mi cite pe for di e cifranan mas recien di CBS cu ta bisa cu un persona 
di salario minimo tin un deficit 648 florin pa luna”, Eman ta expresa. 


E ta cita CBS: “In June 2023 the subsistence level for a single adult house- 


Prome Minister gobernando sin consenshi y sin compasion pa pueblo 


hold is Afl. 2,541, which represents an income 
deficit of Afl. 648, an increase of Afl. 49 
compared to the deficit observed one year ago 
(Afl. 599). This deficit is the highest registered 
over a period of six years for the month June”. 


CAMBIO HUSTO: BON COMUN 
E conclusion no por ta nada otro cu Evelyn 
Wever Croes y su gobernantenan ta sin 
curason, celebro y alma. Pueblo ta sufriendo 
pa causa di nan maneho. 1.5 biyon extra na 
entrada den cinco aña nan a ranca for di saco 
di pueblo, pero e supuesto debe cu nan ta paga 
no ta baha y Aruba tur dia ta bira mas dete- 
riora atrobe, tanto fisicamente como social- 
mente. 


E demanda urgente pa solucionnan di proble- 
manan cu ta kibrando nos sociedad for di otro, 
manera pobresa, e inhusticia social, insigur- 
idad, e soledad depresivo bao hoben y grandi, 
desigualdad, falta di perspectiva, tur causa pa 
un maneho sin curason, celebro y consenshi, 
mester di un CAMBIO HUSTO. 


Eman ta bisa cu unicamente un CAMBIO 
HUSTO di direccion por salba nos pueblo. 
“Ni MEP, ni FLY BY NIGHTS, pero un gobierno 
cu curason, celebro y alma cu lo pone e BON 
COMUN como e strea di orientacion atrobe, 
pa sirbi comunidad henter, no “friends and 
family” y tampoco “interesnan particular”, 
pero sirbi henter nos Pueblo y henter nos 
Pais, cu capacidad, amor y stimacion lo trece 
un CAMBIO HUSTO, e lider di fraccion di AVP, 
mr. Mike Eman, a enfatisa.    

Guardian Group Fatum Aruba is looking for a 
Supervisor Finance 


to perform ﬁnancial administration and assist 


For more information and 
direct online application. 


Or visit www.myguardiangroup.com 


Application deadline: July 21, 2023 and is exclusively online. 


Join our 
team 


live easy 


E 
compania local y di doñonan netamente aru- 
biano, esta ABC Tours, un biaha mas tin e 
honor di anuncia cu nan a wordo selecciona door 
di ‘Traveler’s Choice Award 2023’ di TripAdvisor 
den cuater categoria pa loke ta e ‘Best of the Best 
Top Experiences’ rond mundo y den Caribe. Esaki 
pa di tres biaha caba. 


Nan ta otorga e premio ‘Travelers’ Choice Best of 
the Best’ na e experencianan y atraccionnan cu un 
volumen halto di ‘reviews’ y opinionnan di e usuar- 
ionan cu ta surpasa e promedio premira durante 
un periodo di 12 luna. Cada ganado a supera stan- 
dard riguroso di confianza y siguridad. 


Menos di 1% di 8 miyon di esnan menciona den 
e lista di TripAdvisor ta wordo galardona cu e 
premio ‘Best of the Best’, locual ta significa e nivel 
di mas halto den excelencia den biahenan. 


Pa e motibo aki, ABC Tours ta hopi orguyoso di 
por duna di conoce cu nan a wordo selecciona 
den e siguiente categorianan: 
1. Top Overall Experiences - World. Akinan a resulta 
cu Aruba a luci un biaha mas door di a scoge ABC 
Tours den e ranking mundial den e posicion #19. 
2. Island Ultimate Jeep Safari in Aruba. ABC Tours 
a resulta # 2 den Caribe cu su ‘unique tour off- 
road 4WD’ na e atraccionnan principal di e isla. 
3. Family - Friendly Experiences - World: Esaki ta 
demostra un biaha mas con ABC Tours ta bolbe 
resalta den loke ta experiencianan pa famia y 
amigonan den e posicion #4 cu su ‘Aruba Natural 
Pool and Indian Cave Safari’. 
4. Bucket List Experiences - World. A otorga e posi- 
cion #5, demostrando cu ABC Tours por ofrece 
actividadnan unico cu ta bira recuerdonan inolv- 
idabel pa resto di bida. 


Den un mundo actual caminda cu cada ‘review’ 
di turista cu bishita Aruba por laga un impacto 
grandi atras, e resultadonan aki ta demostra cu 
Aruba ta sigui ofrece un producto excepcional di 
calidad halto riba mercado internacional. Mester 
menciona cu e prome premionan cu ABC Tours a 


Top atraccionnan turistico na nivel mundial 


ABC Tours selecciona un biaha mas 
door di Traveler’s Choice Award 2023 


ricibi di TripAdvisor tabata na 2019. For di e momento ey, Gerencia di ABC Tours 
a cuminsa pone mas enfasis pa mehora servicio, calidad, trece medida di sigur- 
idad mas preciso, mas atencion pa naturalesa y medio ambiente, combina cu un 
‘wow factor’ cu ta diferencia nan for di otro tournan similar rond mundo. 


Loke a cuminsa como un negoshi local di 3 persona na aña 1995, awe ta un 
ehempel bibo di con nos Arubianonan por triunfa na nivel mundial y ta haci un 
aporte grandi na Aruba como producto turistico. 


Cu mas di 25 aña di experiencia, ABC Tours & Attractions ta demostra cu e inver- 
sion y desaroyo continuo den transcurso di añanan combina cu e esfuerso di e 
ekipo completo ta duna su fruto y ta trece hopi mas logro pa celebra. 

M 
iembro di Parlamento, Sra. Aquannette A. Gunn, a dirigi 
un serie di preguntanan na Minister di Salud Publico y 
Turismo, Sr. Danguillaume Oduber, tocante e situacion actu- 
al di Dr. Horacio Oduber Hospital (HOH). 


E preguntanan ta enfoca riba e proyecto di expansion y 
renobacion di HOH cu a inicia na 2014 y cu mester a keda 
entrega na 2018, pero cu te dia di awe no ta finalisa. E 
proyecto aki tabata basa riba un plan di exigencia cu exper- 
tonan di hospital a traha. 


Sra. Gunn a pidi pa Minister Oduber informa Parlamento si el 
a duna instruccion na Hunta di Supervision di HOH pa laga 
un partido independiente efectua un investigacion forensico 
relaciona cu e proyecto di expansion y renobacion di HOH. 
Ademas, e ta desea di sa si e resultado di e investigacion a 
determina si mester entrega un keho pa un investigacion 
penal na Ministerio Publico, pa asina esnan responsabel por 
ser persigui. 


E carta ta menciona tambe e disputa entre e compania di 
construccion OHL Arellano y SOGA, cu a resulta den e paral- 
isacion di trabou na e proyecto di renobacion di e edificio 
conoci como e ‘hospital bieu’. Sra. Gunn a pidi pa Minister 
Oduber informa Parlamento kico ta e suma cu SOGA a paga 
OHL Arellano na e momento cu ambos partido a dicidi di 
separa for di otro. 


E carta ta conclui cu preguntanan tocante e situacion di 
posibel fraude na e laboratorio di hospital, si e mandatario 
a instrui e Hunta di Supervision pa laga un partido indepen- 
diente efectua un investigacion forensico y si e resultado a 
determina si mester a entrega un keho pa un investigacion 
penal na Ministerio Publico, pa asina e posibel involucra- 


donan por ser persigui. 


E carta ta subraya e aspecto vital di hospital pa e comunidad 
y e necesidad pa e proyecto di expansion y renobacion keda 
finalisa. E ta pidi pa Minister Oduber informa Parlamento 
con e lo garantisa cu e cuido di e pashentnan ta ser opti- 
malisa durante cu e proyecto di expansion y renobacion no 
a finalisa ainda. 
E preguntanan aki ta representa un intento pa clarifica e 
situacion actual di e proyecto di expansion y renobacion di 
HOH y pa busca transparencia den e maneho di e situacion. 
E empleadonan di HOH y e demas ciudadanonan ta preo- 
cupa cu un proyecto cu mester a keda entrega den 4 aña y 
cu otro aña lo cumpli dos lustro di construccion y ainda no 
tin fecha pa entrega e proyecto. Nos hospital ta un asunto di 
bida y morto y nos merece un solucion pronto. Pero en bes 
di esey, nos ta haya un proyecto cu a sali for di control, cu 
un presupuesto cu a subi for di 252 miyon florin pa un suma 
asombroso di alrededor di 400 miyon florin. 


Miembro di Parlamento ta puntra Minister di Salud 
Publico y Turismo Tocante Hospital di Aruba 

T 
in un serie di incertidumbre den mundo di 
enseñansa caminda riba varios asunto ai- 
nda no tin claridad pero di parti di gobierno 
ta parce cu nan no ta na altura di e situacion 
dificil cu hopi mayor ta confrontando pa man- 
da nan yiunan scol proximo periodo escolar. 
Miles di mayor no tin suficiente espacio finan- 
ciero pa paga placa di scol y pa airco mien- 
tras cu tampoco tin placa pa cumpra material 
manera buki y schrift y otro utilidad cu studi- 
antenan tin mester, pa no papia mes di uniform 
nobo cu e criaturanan tin mester. 
Tin e lucha di mayornan cu tin un of mas yiu 
cu ta ser permiti pa bay Colegio Arubano pero 
schoolgeld pa drenta e scol ta asina halto 
mientras cu tin otro asuntonan financiero cu 
ainda mayornan ta buscando forma pa yega 
na suficiente placa pa e muchanan por sigui 
nan educacion riba nivel di HAVO. 


Minister di Enseñansa a atende varios cere- 
monia pa celebra cu studiantenan cu a logra 
e miho resultado na nan scol pero ningun 
momento Minister Endy Croes a yama un 
conferencia di prensa pa duna claridad 
general di cantidad di problema cu famianan 
tin pa financieramente cubri un aña escolar 
nobo pa nan yiu. 


E situacion na scolnan di SKOA ainda ta 
colgando den halto ya cu e carta cu algun 
alumno a ricibi na luna fin di luna di Juni 
ultimo, caminda a mustra alumnonan cu sin 
no paga placa di scol pa proximo aña escolar 
na tempo, nan lo wordo retira for di e scol 
pero despues cu esaki a wordo cuestiona y 
critica formalmente den prensa, no a tende 
algo mas di e situacion aki. 
E fin di siman aki un biaha mas tabatin mas cu 


Gobierno tambe ta cu vacacion 


Situacion den enseñansa ta delicado pero gobierno para ta mira 


20 actividad organisa pa famianan sea benta di cuminda of organisacion 
di un rifa, pa saca suficiente fondo pa cubri gasto di nan yiunan pa proximo 
aña escolar. 


Hecho ta cu na e momentonan aki mayoria Minister ta cu vacacion den 
exterior y no por atende asuntonan importante pa yuda pueblo mientras 
cu otronan lo biaha e siman aki pa exterior na momento cu e prome grupo 
di mandatarionan regresa for di vacacion. 
Siman pasa solamente dos minister tabata na Aruba y e otronan ya tabata 
den exterior for di momento cu e reunion riba introduccion di BBO na fron- 
tera a finalisa ya cu nan lo tene un vacacion di varios siman prome cu inicia 
cu trabounan bek. 
Tur esaki na momento cu pueblo ta sinti su mes hinca den un huki sin 
salida y sin solucion pero un biaha mas ta keda demostra cu Gabinete 
Wever Croes II no ta biba cu pueblo y mucho mas pa pueblo! 

D 
iasabra anochi pa mas o me- 
nos 9’or pasa polis y ambu- 
lance a bay cu urgencia ariba 
Avenida Nelson O.Oduber cu ta 
bay direccion nort. Pariba di ca- 
minda di ex House of Cheng un 
auto a bolter y a bay cay den 
mondi. Esaki a sosode despues 
cu e la ranca un palo di luz com- 
pletamente.  
Dos 
ambulance 
a 
presenta, 
mirando cu tawata tin mas cu 1 
persona herida. Esun di mas serio 
Paramediconan cu ayudo di polis 
mester a bay den mondi unda e 
auto BYD a bay cay pa sak’e. 


Segun testigo; “ Mi a wak e auto 
mi dilanti bayendo cu veloc- 
idad halto ranca e palo di luz y 
bay halto cay den mondi”. Tres 
persona a resulta herida, di cual 
uno ta esun cu a haya mas golpi. 


E di 4 a wordo deteni door di 
polis, no ta conoci pa nos pakico. 
Un mayor di e hobennan envolvi 
tambe a yega na e sitio pa e pone 
su mes na altura di kico tawata 
pasando. Polis di trafico, depar- 
tamento tecnico di polis y Elmar 
tambe a yega na e sitio. Varios 
palo di luz a keda sin coriente. 


BYD a bolter, lagando tres herido atras y un detencion 

M 
usica nunca por falta na ningun momento 
pa alegra e alma di cada uno y semper sirbi 
como un terapia den nos bida. Musica den dife- 
rente genero y for di diferente cultura por tin su 
temporada pero semper tin su luga den cualk- 
ier hogar y tambe tin su momento pa por scu- 
cha esaki. “297 Strings” ta un trio Arubano cu ta 
consisti di solamente instrumento di cuerde cu 
ta toca musica instrumental special pa ocasion- 
nan special manera den restaurant of luganan cu 
mester musica den fondo. 


E trio aki ta consisti di Jeremy Dijkhoff cu ta 
toca cuarta pa duna e ritmo y harmonia di e 
cancion, riba baho ta Ivan Croes cu ta duna e 
cancion e peso y tocando e melodia di e cancion 
ta e mandolin den man di Rubin Ponson. “297 
Strings” ta existi pa algun aña caba y a presenta 
na algun restaurant local y tambe a presenta 
como grupo preliminar den otro actividadnan cu 
nan repertorio bon varia di musica local y inter- 
nacional clasico cu bo no por lubida. 


Bon Bini na Aruba ta e produccion nobo cu nan 
ta lansa y ta bira e di tres produccion di e trio 
aki banda di algun cancionnan individual cu 
nan a saca tambe pa e temporada di fin di aña. 
E produccionnan aki mescos cu esun actual ta 
obtenibel riba USB pa 25 florin y tur ganashi ta 
bay 100% pa un organisacion cu ta yuda comu- 
nidad, pues cu compra di e produccion aki bo por 
gosa di dushi musica y alabes contribui na un 
bon causa. 


Tambe por ricibi tur tres produccion riba e USB pa 
50 florin. Yama pidi pa esun di bo na 730-1214 y 
nos lo entrege te cerca bo. 
Bunita musica y un bunita gesto. 


Bon Bini na Aruba un produccion nobo 

I 
luminacion ta siguridad. Y no esey so, como entrada principal di San 
Nicolas, un caminda bon ilumina ta ‘welcome’ pa e habitante- y bishi- 
tantenan. Manera ta conoci, basta tempo caba pueblo ta pidi atencion pa 
luznan bieu y kibra cu ta forma un mal imagen y sigur cu no contribuyendo 
na siguridad. Mi mes varios biaha a haci pregunta na Ministernan concerni 
y a keda ‘follow up’ pa cu esaki. Loke tabata e caso ta cu e luznan riba Ber- 
nhardstraat y algun otro caminda tabata cay bou di maneho di DOW. Aun- 
ke, cu DOW tabata haci su best, claramente e departamento ekipa pa in- 
stalacion y mantencion di luznan di caya ta ELMAR NV. P’esey, a traha riba 
e traspaso di maneho di e palo di luznan di DOW pa ELMAR NV. El a tuma un 
poco mas tempo cu nos a desea, pero e traspaso a bira un hecho y sigur e 
ultimo dianan nos ta mirando cu trabounan ta andando. Ya caba un gran 
parti di luznan a wordo instala y ta trahando duro pa finalisa e proyecto. 
Danki na Ministernan di Infrastructura y Energia, DOW y ELMAR NV pa haci 


Parlamentario Alvin Molina (MEP): 


Iluminacion ta siguridad 


esaki un realidad. Danki na un ciudadano hopi 
alerto, Sr. Hilario Doncker, pa tene pueblo na 
altura di e ultimo desaroyonan pa cu ilumina- 
cion. Palabra di danki sigur na ELMAR NV pa 
den e temporada tras di lomba pone e luznan 
bieu traha mas miho posibel, aunke no taba- 
ta nan tarea, y asina ilumina nos camindanan 
principal den San Nicolas. 

D 
iabierna 21 di juli a tuma luga e desvelo 
oficial di e Certificado di e “Gold Seal of 
approval acreditation di Joint Commission In- 
ternational (JCI)”. Esaki sigur ta algo cu pa 
cuido medico na Aruba ta grandi y histori- 
co den nos region. E acreditacion aki, mane- 
ra Minister di Salud, señor Dangui Oduber a 
duna di conoce, cu pa haya esaki, no ta algo 
cu ta bay facil. Mundialmente, e acreditacion 
aki ta renombra y ImSan ta e prome hospi- 
tal cu a obtene e acreditacion aki den full e 
region di Caribe Hulandes. Cu e acreditacion 
no solamente e calidad di cuido y servicio ta 
mantene prioridad pero tambe ta set e stan- 
dard di mas halto pa e siguridad di pashent- 
nan y trahadonan y tambe ta pone e calidad 
di cuido medico na Aruba na un nivel mundial. 


Prome Minister Evelyn Wever-Croes ta felicita 
ImSan pa e logro importante aki. Tambe 
Prome Minister ta gradici Director di ImSan 
doctor Joel Rajnherc y e team completo di 
ImSan pa nan trabou duro y determinacion cu 
awe e acreditacion aki ta un realidad. 


Na mes momento, Prome Minister ta felicita 
doctor Joel Rajnherc cu, di parti di board 
y trahadonan di ImSan, a ricibi un bunita 
reconocimento, na unda cu a desvela e Hall 
of Hope, Dr. Joel Rajnherc. Un reconocimento 
bon mereci pa e vision di doctor Rajnherc y 
su determinacion pa eleva cuido medico na 
Aruba. Pabien ImSan. Pabien doctor Rajnherc. 
Pabien na henter e team y trahadonan di 
ImSan. 


Prome Minister ta felicita ImSan cu 
desvelo di e cello di acreditacion di JCI 
Alabes ta felicita dokter Joel Rajnherc cu un bunita reconocimento bon mereci 

S 
tichting Monumentenfonds Aruba (SMFA) ta 
orguyoso di por anuncia cu a ricibi un con- 
tribucion for di Fonds voor Cultuurparticipatie di 
Hulanda pa un proyecto nobo titula: BIBA NOS 
HERENCIA! 


P’e proyecto di Biba Nos Herencia nos ta trah- 
ando cu fotografo Monique Anrochte, Aruba 
Tourism Authority y otro partnersnan cultural 


Biba Nos Herencia: 
Ban topa y fotografía 
monumentonan di Aruba hunto! 


local. Pa medio di e proyecto aki nos ta celebra e hecho di preserva nos 
herencia cultural pa futuro generacionnan y kier comparti e orguyo y 
pasion pa nos cultura pa medio di diferente actividadnan y competen- 
cianan cu ta pone enfasis na experencia cultura, historia y nos herencia 
(tangibel y intangibel) . 


Pa inicia e proyecto SMFA hunto cu e diferente partnernan lo organisa 3 
Instameet; Un Instameet ta un encuentro entre amantenan di fotografia 
pa explora y fotografia un area y su monumentonan y asina comparti 
esakinan y nan storianan riba Instagram. 
Personanan cu ta, of conoce, un persona cu interes den herencia cultural 
y fotografia, join nos na un of mas di e instameetsnan. Por registra via 
di e link: Bit.ly/Langlevenheterfgoed riba nos pagina di Facebook of 
Instagram. 


E fechanan lo ta dia 14-17 y 19 di augustus y por participa na un of mas 
Instameets. 
Den e prome Instameet lo explora y fotografia e area di Rancho y 
Museo Arkeologico Nacional di Aruba. E di dos Instameet lo enfoca riba 
Monumentonan y historia di San Nicolas y e ultimo lo bishita diferente 
monumentonan rond di Aruba. 
Pa mas Informacion y demas actividadnan bishita nos pagina di Facebook 
Stichting Monumentenfonds Aruba of Instagram Monumentsfundaruba 
of por contact nos via di info@monumentenfondsaruba.com 


Nos ta hopi contento y gradici cu nos partnernan cultural pa e proyecto 
aki: Stichting Rancho, National Archaeological Museum of Aruba, Artisa, 
Fundacion Museo Arubano, Museo Cas Tan Tin, Fundacion Kapel di 
Bethania, Archivo Nacional Aruba. 

E 
Siman di Aprecio pa Empleado organisa anual- 
mente a wordo diseña e aña aki pa fortalece e in- 
teraccion entre coleganan y miembronan di gerencia. 
E programa diverso di entretenimento tambe a wor- 
do traha cu e meta pa crea conexion emocional entre 
e participantenan, cual na su turno ta resulta den un 
union hopi mas fuerte entre individuonan y un sentido 
di satisfaccion laboral hopi mas grandi. 


E eventonan di e siman a wordo planea pa mas cu sim- 
plemente maneranan pa pasa leuk. Nan a wordo for- 
mula pa permiti cu por comparti tempo hunto, brin- 
dando oportunidadnan amplio pa por disfruta momen- 
tonan special cu coleganan mientras ta participa den 
diferente actividad. 


“Cada un empleado ta un ehempel bibo di Hilton su 
imagen di hospitalidad, ora cu nan ta trata cu nos bishi- 
tantenan y cu otro, compartiendo e amabilidad y luz di 
hospitalidad,” General Manager Lawrence Tuck a bisa, 
“y un bes pa aña durante Team Member Appreciation 
Week, nos ta percura pa nan pasa bon y sinti e aprecio 
distincto y personal cu nos tin pa nan.” 


E siman di aprecio a inicia na e entrada di e area di 
empleadonan cu un delicioso desayuno, sigui pa Bolas 
Criollas na Papaya Ranch, Kickball & Domino na Centro 
di Bario Noord, Crazy Bowling na Eagle Bowling Center 
y un evento pa celebra Dia di Tata na Laguna Coffee 
Shop, tambe un Hike na Black Stone Beach desde 
Natural Bridge durante bahada di solo. 


E actividadnan durante e siman aki tabata perfecta- 
mente den liña cu e compania su balornan, centralisa 
riba sirbiendo hende y continuamente invertiendo 
den bienestar di su empleadonan pa sigura satisfac- 
cion laboral continuo. Durante e siman aki, organisa pa 
Departamento di Recursonan Humano, nan ta ricibi un 
extra nivel di reconocemento, reflehando e compania su 
compromiso na exito y interaccion di su forsa laboral. 


Segun e organisadonan, e empleadonan a pasa hopi 
bon mes cual no solamente a eleva nan spirito pero 
sigur a fortalece un poco mas nan conexion cu e 
compania mes. E interaccion positivo refleha pa e 
empleadonan ta un indicacion di e compania su dedi- 
cacion na e crecemento y bienestar general di su forsa 
laboral. 


Siman di Aprecio pa Empleado 2023 na Hilton 
a subraya un ambiente laboral interactivo 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


M 
inister Plenipotenciario mr. Ady Thijsen a presencia e 
ultimo dia di Vier Daagse di Nijmegen como invitado 
special di Stichting 4Daagse di Nijmegen. Esaki ta e di 105 
edicion di e 4Daagse di Nijmegen. 


For di e VIP-tribuna Minister Thijsen por a mira e grupo di 
participantenan di e 4Daagse canando nan ultimo meternan 
riba e “Via Gladiola” pa yega final di e vierdaagse. Esaki 
acompaña cu hopi musica y centenares di bishitante canto 
di caminda apoyando e participantenan. Dos banda tabata 
zorg pa musica, mientras den e vierdaagse mes tabata 
tin gruponan di fanfaria militar, di polis y di Post NL for di 
Hulanda y tambe fanfarianan for di otro paisnan, manera 
Inglatera y Suecia. 


Na e sitio aki Minister Thijsen tabata tin e oportunidad 
pa saluda algun Arubiano cu tambe a cana e vierdaagse, 
manera ta e caso di Margarita Flanders cu e aña aki a cana 
e vierdaagse pa di 25 biaha. Razon pa Minister Thijsen a 
haci entrega di un bunita boeket di flor y a felicita señora 
Flanders cu e logra grandi aki. Otro Arubiano cu Minister 
Thijsen a topa ta señora Silvia Lewis cu a aña aki ta participa 
pa di 24 biaha. 
E aña aki atrobe un grupo di duaneronan Arubiano a participa 
hunto cu Douane Nederland. Nan ta Marlon Ruiz, Giovanni 
Davelaar y Gerold Tromp. Marlon Ruiz e aña aki a cana e 
vierdaagse pa di 17 biaha. Pa Giovanni Davelaar esaki ta su 
di 15 vierdaagse, mientras cu Gerold Tromp a participa e 
aña aki pa di seis biaha. 


Na Fletcher Landgoed Hotel Holthurnsche Hof a tuma 
lugar e entrega di medaya na e participantenan di Douane 
Nederland, entre nan e tres duaneronan Arubiano, tambe 
hunto cu duaneronan for di diferente otro paisnan. 
Minister Thijsen un biaha mas a felicita e grupo di duaneronan 
Arubiano pa nan logro. Tambe cu nan participacion cu nan 
paña y bandera di Aruba, sigur a yuda na promove nos isla 
na un evento asina grandi. 


Potretnan cortesia di Arubahuis 


Minister Thijsen na 4Daagse di Nijmegen 

R 
ecientemente mi tawa- 
tin e placer di fungi 
como e maestro di cere- 
monia p’e graduacion 2023 
di Lillyputters speelschool. 
Esaki a tuma luga den Club 
San Martin na St. Cruz. 
E team dinamico di mae- 
stronan Suhein, Nadesca, 
Ina, Chantal y Lilly asisti 
pa Darinka, Darienne, Joy, 
Valery, Mila y Maria Kamil- 
ia, a comberti e sala den un 
sala colorido y placentero. 
E tema tawata “Crayon” y 
e muchanan a demostra na 
e publico algun cos cu nan 
a siña. Esakinan tawata e 
7 dianan di siman y tambe 
e forma- y colornan buni- 
ta. Semper juffrouw Lil- 
ly Arends y Lillyputters ta 
gradici e colaboracion di 
Emperatriz Perdomo. 


Addonsito ta felicita 
Lillyputters speelschool cu 
bunita graduacion 

Fortaleza pa Famia 


Sinceramente, Pastor Marcel Balootje 


TUR hende mester ta na altura cu den e buki di Revelacion (Apocalipsis) capitulo 21 verse 8 ta para skirbi: Ma e cobarde, 
e incredulo, e abominabel, e matado, e fornicado, e hacidonan di bruha, e adoradonan di Dios falso, y tur gañado, nan 
parti lo ta den e Lago cu ta kima cu candela y suafel, cual ta e di dos morto. 


Hesus a bisa: 
!!! P’esey ken cu confesa Mi dilanti di hende, esey lo Mi confesa tambe dilanti di Mi Tata cu ta den cielo (Mateo 10:32-33). 
!!! Ma ken cu nenga Mi dilanti di hende, esey Mi tambe lo nenga dilanti di Mi Tata cu ta den cielo. 


Cobardia ta nifica: Falta di curashi, falta di firmesa, falta di confiansa den Dios, cobardia ta un pica. 


Mayornan ta practica cobardia, ora nan no por coregi nan yiu, y ta lage haci manera e kier, y ta biba bao di manipulacion 
di mucha, pa e mucha no rabia y bay for di cas, of e mucha no papia di maldad, y inmoralidad cu mayornan ta comete. 
Mas tristo ta ora ta permiti yiu sconde cos horta na cas, tin biaha hasta scooter y auto, y cana cu arma pasobra pa 
cobardia no ta denuncia e yiu. 


Hopi hende ta laga cobardia domina nan y ta soporta abuso, y hasta maltrato, pasobra nan no kier kibra cu un relacion 
toxico, y pone nan confiansa den Dios, cu Dios por yuda nan para riba nan pia. Esun cu confia den Señor hamas lo keda 
bergonsa (Isiaias 26:3+4). 


Pa motibo di cobardia y interes propio hende ta apoya maldad, inmoralidad y abominacion pasobra nan ta bay tras di 
esnan cu ta practica maldad y no ta tene cuenta cu e Palabra y principio di Dios y e consecuencia di pica (Galationan 
1:10). 


Hende cu curashi pa para pa locual cu nan ta kere, specialmente ora ta trata di e Berdad di Dios. Hende cobarde ta balia 
den tur ritmo basta nan keda bon cu hende, y nan no tin temor di Dios. 


Den Mateo 8:26, Marco 4:40 y Lucas 13:32 Hesus ta expresa curashi y ta adverti tocante cobardia. 
Pasobra Dios no a duna nos un spirito di temor, sino di poder, y di amor y di sano huicio (2 Timoteo 1;7). 


Den un futuro cercano nos lo mira, cu pa motibo di cobardia, y falta di Fe den Dios, hopi lo tuma e marca di e bestia, cual 
lo ta marca cu ta dicidi cu bo no por cumpra ni bende si bo no tin e marca, y ya caba esnan cu bista riba cosnan spiri- 
tual, tin e mira con esey ta drentando e mundo. 


Hopi bagamunderia ta wordo permiti entre paisnan , entre organisacionnan mundial pa complace cu otro y pa motibo di 
cobardia, y e miedo di bisa no, y para pa e principionan di norma y balor, y respet pa e Principio y Palabra di Dios, cosnan 
abominabel ta wordo acepta. 


!!! Pero corda kico Hesus a bisa: Y no tene miedo di esnan cu ta mata e curpa, ma cu no por mata e alma, ma mas bien 
tene miedo di Esun cu por destrui tanto alma como curpa den fierno (Mateo 10:28). 


Locual nos tin cu tene bon cuenta cune awendia ta e asunto di yugo desigual, (2 Corintionan 6:14) cual no solamente ta 
conta pa Matrimonio, pero asociacion cu hende of organisacion cu no tin respet pa Dios. 


Laga nos ta manera Daniel (Daniel Capitulo 6) kende a keda para riba e principionan di Dios, pasobra asina tur momento 
nos lo tin respaldo di Dios. Cobardia ta pica. 


Rechasa cobardia y busca curashi den señor 

Feliz ta e hendenan cu ta haya forsa serka bo! 
Si, feliz ta hende cu, di curason, ta anhela pa ta riba e 
camindanan cu ta hiba na bo cas. - Salmo 84:5 


Cu honda pena nos ta anuncia fayecimento 
inespera di nos ser stima: 


Sr. Raymundo 
Nildo Nicolaas 
mihor conoci como: “Ni / Jerry” 
*15-03-1940 † 16-7-2023 


Na nomber di: 
Tata: †Bartolomeo Carlo Nicolaas 


Mama:†Leoncita Arends 


Esposa: Graciela Maria Nicolaas-Ras “Elia” 


Yiunan: Carlos Michel Nicolaas 
Nicole Izaira y Jason Christopher Croes-Nicolaas 


Nieto: Joaquim Braycen Jayce Croes 


Rumannan: †Sr. Facundo Nicolaas 
†Sra. Vda. Juliana Edna de Lange-Nicolaas y †Richard 
de Lange 
†Sra. Vda. Greta Harms-Nicolaas y †Ruben Harms 
Sra. Vda. Agnes de Windt-Nicolaas y †Rigoberto de 
Windt 
†Sr. Juan y †Maria Nicolaas-Schel 
†Sra. Mildred Tromp-Nicolaas y Mario Tromp 
Sr. Karel y Ingrid Nicolaas-Hosé 
†Sr. Marcolino y †Aurora Nicolaas-Jacopucci 
Sra. Vda. Dina Arends-Nicolaas y †Jacobo Arends 
†Sr. Mirto y Greta Nicolaas-Feliciana 
Sr. Lino y Mireya Nicolaas-de Haseth 
Sra. Alexandra Medina-Nicolaas y Wilfrido Medina 
Sr. Michael y Astrid Nicolaas-Ritfeld 


Demas famia: 
Sra. Vda. Margo Dirksz-Ras y †Sr. Herbert Dirksz 
Sr. Edmundo Ras y Roosje Ras-Leañez 
Sr. Remigo Ras y Rocio Ras-Maduro 
†Sr. Edfrain Ras 
Sra. Mayra Alders-Ras y Gregory Alders 


Subrino y subrina nan, tanta y omo nan, primo y 
primanan, ihanan, conosirnan y demas famia na 
Aruba, Alemania, Boneiro, Corsou, Hulanda y Merca. 
Ex-coleganan di Spritzer & Fuhrman y su bon amigonan 
Donny Hosé, Juancho Lampe y Rochi Vrolijk. 


Oportunidad pa Condolencia: 
Dialuna 24 juli 2023 for di 7’or pa 9’or di anochi na Pray 
Funeral Home. 


Acto di Entiero: Diamars 25 juli 2023 for di 2’or pa 4’or di 
merdia na Pray Funeral Home. 


Cremashon la tuma lugar den seno familiar. 
Despues di despedia no ta ricibi bishita di condolencia 
na cas. 


Nos disculpa si den nos tristesa nos por a lubida cualkier 
persona. 


Staff y personal di Pray Funeral Home ta extende 
nos mas sincero condolencia na famia di e fayecida. 


DIABIERNA anochi laat dos homber, cu a resulta di ta pareha di otro tawata discuti y 
bringa den area di Molen. Esaki a capta atencion di varios persona pasando eybanda. Parce cu 
un di nan lo tawata kier a bay, pero e otro tawata tin e choca. 
Algun rato despues parce cu polis lo a detene un di nan, pero e otro a drenta Bubali Plas. 


Mirando cu ta scur polis a pidi presencia di Brandweer pa yuda cu luz y eventualmente yuda 
localisa e homber. 


Mirando cu unda nan ta para esta ariba tera, ta imposibel pa nan por localisa e homber. Pa e 
motibo aki Helicopter mester a sali pa luz ariba Bubali Plas. Den algun minuut nan a mira e 
homber. Poco poco e ora ey e homber haciendo yen zonido straño a cuminsa bay direccion 
unda polis y brandweer tawata. 


Ey nan ta unda cu mesora polisnan a pone de boei, y pa por a transporte bomberonan tawata 
tin e tarea di spuit e cu awa pa e nan por a bay cu ne. 


Probablemente alcohol y/of un sorto di droga lo por a hunga un rol cu a pone e persona hoben 
aki drenta e plas cu tur e consecuencianan cu esaki por trece cu ne. E la wordo hiba warda di 
polis, unda si ta bon e lo wordo atendi door di un Sub Fiscal. 


Brandweer mester a “bañe” : 


Homber bou influencia di un of otro 
substancia a drenta Bubali Plas 

Nos ta anuncia cu a bay sosega y ta sperando riba e 
dia cu Jehova lo libr’e for di e poder di Seol of Graf y 
lant’e bek for di morto (Oseas 13:14): 


mi esposo, nos tata, welo, 
bisawelo, ruman y omo stima: 


Juan Isildo Rasmijn 
mihor conoci como: 
Silo, Tata, Mo Silo, Mo Chido, Juancho 
ex-Taxista [ex-164] y pensionado di Postkantoor 
15 mei 1939 - 19 juli 2023 


Su esposa stima: 
Magriet Werleman-Rasmijn 


Su yiunan: 
Meda y Steve Cabenda y famia 
Thelma y Kenneth Winklaar y famia 
Rolando y Lidia Rasmijn y famia 
Renny y Paulette Rasmijn y famia 
Ruth y William Perdomo y famia 
Tabita y Giovanni Webb y famia 
John y Anyocelina Rasmijn y famia 
Zipporah y Jonathan Cornes y famia 


Su nietonan: 
Maurice y Kimberly, Tamara, Emmanuel, Jemuel y 
Jacqueline y yiunan, Ludwig, Stephanie, Jermain y 
yiunan, Abilene y Carlton, Nick, Arauna y Joshua, Saron 
y Estefy, Ava, Ariadna, Ambar, Seantrick, Giontrick, 
Joceline, Ethan, Keith y Zara 


Bisanietonan: 
Liahm, Athena, Isaiah y Sereia 


Su rumannan: 
Olga y Antonio Schwengle y yiunan 
Narciso y Lusalba Rasmijn y yiunan 
Piet Rasmijn y yiunan 
Jacinto y Oneijda Rasmijn y yiunan 
Regina y Theo Martijn y yiunan 
Maria Rasmijn y yiunan 
Rita y Daniel v/d Linde y yiunan 
Lena y Hector Faustin y yiu 
Sabina y Gino Daal y yiu 
Eileen Rasmijn y yiu 


Su swa y cuñanan: 
Aura Werleman y yiunan 
Minguel Werleman 
Alfonso Werleman y yiunan 
Nadi y Lucia Werleman y yiunan 
Cornelia y Harold Maduro y yiunan 
Leonario y Carmen Werleman y yiunan 


Subrino y subrinanan, primo y primanan 


Demas famia: 
Rasmijn, Werleman, Arends, Cabenda, Winklaar, Herms, 
de Laat, Perdomo, Webb, Ramos, Cornes, Giel, Stewart, 
Quevedo, Litzouw, Croes, Thijsen, Slater, Caicedo, 
Schwengle, Tapia, Martijn, v/d Linde, Faustin, Daal, 
Paesch, Henriquez, Maduro, Valdez, Charles, De Kort, 
Besaril, Ras, Faneyte, Colina, Wouters, Van Dalfsen, Van 
Uden, Verbist, Herera, Schönherr 


Tur su rumannan Testigo di Jehova, specialmente su 
rumannan di congregacion Savaneta. 


Lo tin oportunidad pa duna condolencia diabierna 21 
di juli 2023 di 7:00-9:00 pm na Royal Funeral Home. 


E acto di entiero lo tuma luga dialuna 24 di juli 2023 di 
2:00-4:00 pm na Salon di Reino di Testigonan di Jehova 
na Savaneta 337-B. 


Lo tin un discurso biblico cu lo cuminsa 3:15 pm. 
Despues, lo bay Santana na Sabana Basora. 


Nos ta pidi disculpa si den nos tristeza nos a lubida di 
menciona un famia. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haña 
forsa”. - Salmo: 23 


Cu dolor na nos curason, nos ta participa 
fayecimento di nos ser stima: 


Rose Marie Metellus 
*25-06-1954 - †20-07-2023 


Acto di entiero lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu profundo tristesa nos ta anuncia fayecimento 
di nos Mama, wela, bisa wela, tanta stima: 


Apolonia 
Supriana Maduro 
Mihor conoci como:” Chupi, Mai, Jana” 
*08-02-1920 †19-07-2023 
Vda. di Alfonso Krosendijk 
Vda. di Reinhard Luciana ex. B-15. 


Na nomber di su: 
Yiunan: 
Filomena Krosendijk 
Alfonsia “Chichi” y Hendrik Quant 
Beatrix Luciana 
Sonia y Steve Dunlock 
Lourdes y Eddy Breinburg (Hulanda) 
Ingrid Luciana (Curacao) 
Rignald Luciana 
Hubert Luciana 
Carlos Luciana 


Ayudante cu e la stima manera un yiu: 
Cynthia Ras 


Manera Yiu: 
Ivy Sophia, Gilda Andrade, Gorettie Thode y 
Clara Garcia 


Nieto(a)nan: 
Ivo Fecunda, Alfonso Quant, Nadya Dennie, 
Steven, Sherman y Sharlon Dunlock, Reinhard y 
Aimee Breinburg, Andre y Jennifer Janga, Osrid 
Pourier, Tamara Luciana, Jermain, Lisandro, 
Whitney y Britney Luciana, Shariska, Juan Carlos y 
Supriana Luciana 


19 nieto y 25 bisanieto, 1 tataranieto. 


Tur su subrino y subrinanan cu e la stima meskos 
cu yiu. 


Cuñanan: 
Mireya Maduro y famia na Hulanda 
Magdalena, Alberto y famia na Curacao 


Ihanan: 
Maria (Chia) Lobbrecht Koolman y famia 
Aura Finies Krosendijk y famia na Boneiro 
Bencho Kwidama y famia 


Demas famia nan y conocirnan na Aruba, 
Boneiro, Hulanda y Merka 


Rumannan di Flor di Brazil 


Mai su desea ta pa bin bisti na color nan alegre. 


Nos ta pidi nos disculpa si den nos tristesa nos por 
a lubida di menciona un of otro famia, conocir 
of amistad. 


Lo tin Condolencia Dialuna 24 di Juli 2023 na 
Royal Funeral Home for di 7:00 pa 9:00 pm. 


Ta invita pa asisti na acto di entiero cu lo tuma 
lugar Diaranson 26 di Juli 2023. Nos defunto stima 
lo reposa for di 9:00 pa 11:00or di mainta na Pray 
Funeral Home y despues pa Santana Central na 
Sabana Basora 


Nos ta lamenta cu no ta ricibi bishita di 
condolencia na cas. 


Cu dolor na nos curason, pero conforme cu 
tur locual e la significa pa nos, nos ta anuncia 
fayecimento di: 


Lucien David Kaarsbaan 
*2 april 1956 – †15 juli 2023 


Na nomber di su: 
Tata: † Cornelio Kaarsbaan 


Mama: † Sinelia Soerka 


Yiunan: 
Monique Kaarsbaan y Antonio Mitchell 
Yvonne Kaarsbaan 
Lionel y Christine Kaarsbaan 
Davidson Kaarsbaan y Shaiendra Croes 


Mama di su yiunan: 
Edselyn Servanie 


Rumannan: 
Siegfried Soerka y famia 
Nelius Kaarsbaan y famia 
Ruthmila Kaarsbaan y famia 
Henrey Kaarsbaan y famia 
Edmund Kaarsbaan y famia 
Rudolf Kaarsbaan y famia 
Ruthsela Soerka y famia 
Wilfried Soerka y famia 


Nieta i nietonan: 
Xander Kaarsbaan 
Davion Kaarsbaan 
Daveny Kaarsbaan 


Amigonan manera ruman: 
Frido (Brotherline), Greg, Victor, Haizem, Wilfrido, 
Mariano, Jacobo (Noni) y nan famia. 


Primo y primanan, sobrino y sobrinonan, tanta y 
omonan. 


Demas famia Kaarsbaan, Soerka y Servanie. 


Nos disculpa si den nos momento di tristesa nos 
por a lubida di menciona algun famia of conoci. 


Acto di condolencia lo tuma lugar dialuna 24 juli 
2023 na Aurora Funeral Home di 7or pm pa 9pm. 


Nos no ta ricibi bishita di condolencia na cas. 


Dialuna, 24 Juli 2023 
AWEMainta 
OBITUARIO 
19 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di: 


Margarita N. Leon 


Mihor conoci como:”Rita, 
“Oma, Mama Rita, Tanchi Rita” 
*23-12-1946 – †16-07-2023 


† Mama Petra Felphina Leon-Ras 
† Tata Alexander Leon 


Na nomber di su: 
Yuinan: 
Lisette & Lupe Vrolijk-Maduro 
Marcel Maduro & Edith Meneses 
Gisella & Gilber Kock-Maduro 


Nieto & Nietanan Stima: 
Lisselou Vrolijk & Ritainia M. 
Lizienne Vrolijk 
Amalia Maduro 
Rugienne Geerman 
Jeremy Geerman 
Gilsen & Gildion Kock 


Bisanietonan: 
Junel C. 
Denley Maduro 


Rumannan: 
†Benjamin Leon 
Fred Leon & +Elisha Davar 
†Edna Leon 
Rosendo Leon 
Swinda & Fabio Kelly-Leon 
Erwin & Mariana Leon-Boezem 
Ida Leon 
Nestor Leon 


Tanta stima: 
Dolorita Ras & Famia 


Personal masha keri: 
Nanci & Manuel Cardoze 


Sobrino & Sobrinanan, primo & primanan, demas 
famianan, conosirnan & ihanan 


Su bon colega nan mescos famia di Sasaki Apartment 
Rosario Saetta, Angela Savatteri, Pedro Salamo & 
Esmeralda, Saetta & famia, 
Danilo Saetta, Maria Isabel Bermudez & famia, Sara 
Frias 


Famianan: 
Leon, Ras, Maduro, Vrolijk, Kock, Geerman, Henriquez, 
Montañez, Kelly, Boezem, Cardoze, Lin, Wever, Nicolas, 
Orman, Croes, Castro, Tromp, Werleman, Rasmijn, 
Wernet, Curie, Brete, De Cuba, Lopez, Keizer, Lacle, 
Hernandis, Briesen, Henriquez, Feliciana, Davar. 


Cu Despensa nos si den nos dolor nos por a lubida 
cualkier famia of conosir. 


Lo tin oportunidad pa duna condolencia Diamars 25 di 
juli 2023 di 7:00-9:00 pm na Aurora Funeral Home. 


E acto di despedida lo tuma luga Diaranson 26 juli 2023 
di 2:00-4:00 pm na Aurora Funeral Home. Cremashon lo 
tuma lugar den seno familiar. 


Despues di intiero no ta ricibi bishita na cas 


Enbez di flor of krans lo ta bai tin un box disponible pa 
Wilhelmina Kanker Fonds 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Francisco 
de Sales Gomes 
*29-01-1959 - †18-07-2023 


Na nomber di su: 
Mayornan: 
†Fidelio Gomes y †Petra Gomes-Croes 


Casa: 
Ingracia Gomes-Croes (Chichi) 


Yiunan: 
Franklin Gomes y pareha Randishlay Werleman 


Rumannan: 
†Augusto Gomes y Lucia Gomes-Kelly y famia 
†Rigoberto Gomes y Sisi Paskel 
†Juan Gomes y Marianita Gomes-Koolman y 
famia 
Ida Maduro-Gomes y †Adrian Maduro y famia 
Mena Werleman-Gomes y Thomas Werleman y 
famia 
†Agapito Gomes y famia 
Victorianus Gomes y famia 
Lourdes Gomes 
Bernadeta Gomes 


Tur subrino y subrinanan, primo y primanan, swa y 
cuñanan, suegro y suegranan 
Tur su bon amigonan bow palo na cas ariba. 
Su amigo Miro y bisiñanan, ex trahadornan di 
Albo Aruba. 
Su team di domino di Rooi Afo y sportboys. 


Demas famia: Gomes, Croes, Maduro, Koolman, 
Dirksz, Werleman, Kelly, Luydens, Macintosh, 
Webster, Willems, de Cuba, Marchena y Goeloe. 


Ta invita pa asisti na acto di entiero cu lo tuma 
lugar diahuebs 27 di juli 2023. Nos defunto 
stima lo reposa for di 2:00 pa 4:00 pm na misa 
Inmaculada Concepcion na Sta. Cruz y despues 
lo Sali pa Santana catolico na Sta. Cruz. 


Oportunidad pa condolencia lo ta na Aurora 
Funeral Home, diaranson 26 di juli 2023 for di 7:00 
pa 9:00 pm 


Para los que amé y para los que me amaron: 
“Que la tristeza se convierta, en Confianza y Fé. 
Es solo por un momento que vamos a estar 
separados así que Bendigan los recuerdos de su 
Corazón” 


Cu inmenso tristesa den nos curason nos ta 
anuncia fayecimento inespera di nos ser keri: 


Leila Gregoria 
Contreras Romero 
Mihor conoci como “Leila” 


Na nomber di su: 
Mayornan: 
† Magaly Romero 
† Luis Francisco Contreras 


Yiunan: 
Sebastian “Seba” Andres Borja Contreras 
Sharon Dominique Dirksz y Jeanrick Arcaya 
Ashley Daniella Silva Coronado 


Rumannan: 
† Aristóbulo Contreras Romero 
John Luis Contreras Romero y Kelly de Moya 
Iraida Contreras Romero 


Subrina y subrinonan: 
Melannie Gaona Contreras 
Alonso Gaona Contreras 
John Kevin Contreras 
Abigail Ariani Sierra 


Tata di su yiunan: 
Ever Borja 
Rochamil Dirksz 
Eroy Silva Coronado 


Su ex suegro y suegra: 
Roberto y Jamila Dirksz El Foris 


Tanta y omonan, primo y primanan, y demas 
famia: Contreras, Romero, Borja, Dirksz, El Foris, 
Silva, Coronado, de Moya, Gaona, Sierra, Arcaya 
y demas famianan na Colombia. 


Su ex Coleganan di S.A.B.A., su pashentnan, 
amigo y amiganan, bisiña y conocirnan. 


Nos disculpa si den nos tristesa nos por a lubida 
algun familiar. 


Ta deseo di famia pa bin bisti na colornan alegre 


Lo tin Condolencia Diaranson 26 di Juli 2023 na 
Royal Funeral Home for di 7:00 pa 9:00 pm. 


Ta invita pa asisti na acto di despedida cu lo 
tuma lugar Diahuebs 27 di Juli 2023 di 2:00or 
pa 4:00or di atardi na Royal Funeral Home. 
Cremashon lo tuma lugar den seno familiar. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento inespera di nos ser stima: 


Nayibe Isabel Herrera 
Cariñosamente yama “Nayi” 
*22-09-1991 - †18-07-2023 


Acto di entiero lo wordo anuncia despues 


Cu inmenso dolor na nos curason 
pero conforme cu boluntad di Dios nos ta 
anuncia fayecimento di: 
Mona Bardouille 
*28-05-1950 ~ †18-07-2023 


Acto di entiero lo wordo anuncia despues 


